रोटरी क्लब ने 68 छात्रों को बांटे स्वेटर
यमुनानगर|रोटरी क्लबयमुनानगर द्वारा जड़ौदा के सरकारी स्कूल में जरूरतमंद छात्रों को गर्म कपड़े वितरित किए गए। प्रधान अरुण गुप्ता ने कहा उनके क्लब सदस्य निजी कार्य छोड़ कर समाजसेवा करने में तत्पर रहते हैं। ये भी उसी कड़ी का हिस्सा है। स्कूल में 68 छात्रों को स्वेटर दिए गए हैं। चेयरमैन विकास विनायक ने बताया क्लब के द्वारा किताबें, शौचालय निर्माण, मेडिकल कैंप, बेटी बचाओ बेटी पढ़ाओ, सफाई अभियान जरूरतमंद की मदद प्रोजेक्ट के तहत सेवा की जाती है। आर्ट आॅफ लिविंग से जुड़े सुमित छाबड़ा ने कहा व्यक्ति का काम बोलता है। इसके लिए हमें निरंतर प्रयासरत रहना चाहिए। अनीता गुप्ता ने कहा रोज का काम रोज करने से ही सफलता मिलती है। हेड टीचर विजय कुमार ग्रोवर ने क्लब के मेंबर्स का आभार जताया। मौके पर अनीता गुप्ता, अरविन्द गुप्ता, कुलदीप सिंह, रचना गर्ग, उषा रानी, नवीन कुमार, राकेश कुमार, बलजीत कौर, आंगनवाड़ी से रशिम सोनिया ने भी विचार रखे।
hin_Deva hin_Deva